text: কালীচরণ বন্দ্যোপাধ্যায় (জন্ম ৯ ফেব্রুয়ারি,১৮৪৭ - মৃত্যু ৬ ফেব্রুয়ারি, ১৯০৭)  বাঙালি রাজনীতিবিদ, ইন্ডিয়ান লিগের প্রতিষ্ঠাতা ও ভারতীয় জাতীয় কংগ্রেসের প্রতিষ্ঠাতা সদস্য ।
  
  জন্ম ও প্রারম্ভিক জীবন 
  কালীচরণ বন্দ্যোপাধ্যায়ের জন্ম ১৮৪৭ খ্রিস্টাব্দের ৯ ই ফেব্রুয়ারি  জব্বলপুরে। পিতা ছিলেন হরচন্দ্র বন্দ্যোপাধ্যায়।
  
  প্রথম শ্রেণীতে এম.এ করে পরে বি.এল পাশ করেন । ১৮৬৩ খ্রিস্টাব্দে ষোল বৎসর বয়সে খ্রিষ্টধর্ম গ্রহণ করেন এবং পরবর্তীকালে রেভারেন্ড কালীচরণ নামে পরিচিত হন।
  
  কর্মজীবন ও রাজনৈতিক ক্রিয়াকলাপ 
  প্রথমে আইনজীবী ও পরে জেনারেল এসেমব্লিজ ইনস্টিটিউশনের অধ্যাপক ও শেষে কলকাতা বিশ্ববিদ্যালয়ের প্রথম বাঙালি রেজিস্ট্রার নিযুক্ত হন। পণ্ডিত ও সুবক্তা হিসাবে খ্যাতি ছিল তাঁর । রাজনৈতিক আন্দোলনের সক্রিয় অংশগ্রহণ করেন ও ১৮৭৫ খ্রিস্টাব্দে অন্যান্যদের সঙ্গে ইণ্ডিয়ান লিগ স্থাপন করেন। ইণ্ডিয়ান অ্যাসোসিয়েশনের সভাপতি ছিলেন । ১৮৮৫ খ্রিস্টাব্দে ভারতের জাতীয় কংগ্রেস স্থাপনের সূচনা থেকেই সক্রিয় ভূমিকা গ্রহণ করেন । ১৮৯৫ খ্রিস্টাব্দে টুনা কংগ্রেসের প্রস্তাবক, ১৮৯৬ খ্রিস্টাব্দে কলকাতা কংগ্রেসে বিশ্ববিদ্যালয় বিষয়ক ছিলেন তিনি। ১৮৯৮ খ্রিস্টাব্দে ঢাকায়  অনুষ্ঠিত বঙ্গীয় প্রাদেশিক সম্মেলনের সভাপতি ছিলেন কালীচরণ বন্দ্যোপাধ্যায়।
  
  মৃত্যু 
  ইংরাজী ১৯০৭ খ্রিস্টাব্দের ৬ ই ফেব্রুয়ারি কালীচরণ বন্দ্যোপাধ্যায় প্রয়াত হন ।
  
  তথ্যসূত্র 
  সুবোধচন্দ্র ও অঞ্জলি বসু সম্পাদিত  সাহিত্য সংসদ, কলকাতা প্রকাশিত সংসদ  বাংলাচরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ১২৮-১২৯ দ্রষ্টব্য ।
  
  আইএসবিএন ৯৭৮-৮১-৭৯৫৫-১৩৫-৬
  
  বিষয়শ্রেণী:১৮৪৭-এ জন্ম
  বিষয়শ্রেণী:১৯০৭-এ মৃত্যু
  বিষয়শ্রেণী:ভারতীয় রাজনীতিবিদ
title: কালীচরণ বন্দ্যোপাধ্যায়